Politibetjente standsede i går aftes en bil i Nibe. Politiet havde da ikke mistanke om, at der var tale om to mænd, der er eftersøgte indbrudstyve fra Løgstør-egnen. Narko og knive Den ene, en 41-årig mand fra Løgstør havde narkotika på sig, mens den anden, en 27-årig mand fra Himmerland, havde en ulovlig dolk på sig. Det oplyser vagtchef ved Nordjyllands Politi Poul Badsberg. De to mænd bliver afhørt i dag, både i forbindelse med den ulovlige våben- og narkotikabesiddelse, men også om de tyvekoster, politiet fandt i deres bil. Prajede politiet Tyvekosterne stammer fra et indbrud i Løgstør i går, hvor de to mænd brød ind i et hus og stjal gaver og en computer. Efterfølgende er de så flygtet til Nibe, og da flugtbilen løb tør for benzin, prajede de to tyve den første og bedste bil - der altså var en patruljevogn fra Aalborg.

Referat:
Indbrudstyve havde både våben og narkotika på sig - og tyvekosterne fra gårsdagens indbrud.